עידן כהן (כוריאוגרף)

עידן כהן (נולד ב-6 ביוני 1978 בקיבוץ מזרע) הוא רקדן וכוריאוגרף ישראלי. זוכה פרס שרת התרבות לשנים 2008, 2010 ו-2012.

== ביוגרפיה ==
עידן כהן הוא בוגר מושבת האמנויות שבמצפה רמון. סיים את לימודיו התיכוניים בהצטיינות בלימודי האמנויות הוויזואליות, תיאטרון ומוזיקה קלאסית.

את הכשרתו במחול החל באולפנה למחול בקיבוץ מזרע. בין השנים 1999–2006 היה רקדן מוביל בלהקת המחול הקיבוצית.

ב-2003 יצר את "Yellow Brick Road" במסגרת "ניצוצות", ערב מיצירות רקדני להקת המחול הקיבוצית. ב-2005 יצא לדרכו העצמאית עם היצירה "אידרה בכוס תה", דואט שהועלה במסגרת פסטיבל "גוונים במחול 2005". בשנת 2006 העלה את היצירה "שנה של דג", שזיכתה אותו במקום השני בתחרות הכוריאוגרפיות הבינלאומית "no ballet" בלודויגזהאפן, גרמניה ופרס עידוד היצירה לאמן מתחום המחול של אותה שנה מטעם אמ"י ובנק הפועלים. ב-2007 יצר את הסולו "פרווה מתוקה שלי", במסגרת פסטיבל "גוונים במחול" במרכז סוזן דלל. הסולו זכה במקום הראשון בפרס הביצוע בתחרות הסולואים ה-12 בשטוטגרט (בביצוע הרקדן רן בן דרור). בשנת 2008 העלה את היצירה "Joy Ride" ואת "Half Cup Sesame Seeds" עבור להקת המחול "arabesque" שבסופיה, בולגריה. עבור היצירה זכה במקום הראשון בתחרות ע"ש מרגריטה בוגויבה בבולגריה, בפרס נוסף עבור האינטרפרטציה המוזיקלית ובפרס שרת התרבות לשנת 2008.

ב-2009 העלה גרסה אישית אמיצה לבלט "אגם הברבורים", כקו-פרודוקציה עם הפסטיבל וכנס המחול ה-16 למחול עכשווי ביטום פולין, Tanzplan Dresden – גרמניה, ואת "3Pieced Swan, op.1" - סולו בביצועו, שהועלתה במסגרת "In the company of men" בתיאטרון DNA בניו יורק. בשנת 2010 יצר את "ברזיל" (2010), בשיתוף עם להקת המחול מריה קונג ואת "Because" עבור ה-SDT, פולין. בשנת 2011 העלה את "Mad Siren" לצלילי סונטות לפסנתר של וולפגנג אמדאוס מוצרט. על היצירה זכה בפרס שרת התרבות לשנת 2012. בשנת 2012 יצר את "שירי שוליה נודד" למחרוזת ליד מאת גוסטב מאהלר, וב-2013 את "ג'נדר בנדר".

== יצירות ==
* [https://www.youtube.com/watch?v=rGYvuzHQumk שנה של דג] (2006)
* [https://www.youtube.com/watch?v=74U2BRiJ3jo פרווה מתוקה שלי] (2007)
* [https://www.youtube.com/watch?v=7AGGykt0nS8 ג'וי רייד] (2008)
* [https://www.youtube.com/watch?v=QXgHMosjqH0 אגם הברבורים] (2009)
* [https://www.youtube.com/watch?v=dQ95JZDe3Kw ברזיל] (2010)
* [https://www.youtube.com/watch?v=uQSWH-tLHzA מד סיירן] (2011)
* [https://www.youtube.com/watch?v=ohnI7Fxl47U ג'נדר בנדר] (2013)
* [https://www.youtube.com/watch?v=E3ETOskbECk הקפולטי והמונטקי] (2016)

=== יצירות נוספות ===
* '[https://www.youtube.com/watch?v=_SQDqKqhago Holi]' בשיתוף עם סאפייר קריאיישנז - הודו. עבור פסטיבל המחול Interface, כלכתה, הודו.
* '[https://www.youtube.com/watch?v=0VUi50fdthM&t=9s Nesting]' פרויקט סייט ספסיפיק באמהרסט קולג', מסצ'וסטס-ארצות הברית (2013).
* 'Private dancer' עבור T.H.E Dance Company, סינגפור
* 'Because' עבור The Edge, לונדון
* '[https://www.youtube.com/watch?v=wPUHXcfTGOc&t=40s Nesting]' עבור תיאטרון מחול קרקוב (2015)

==קישורים חיצוניים==

* 
* [http://www.habama.co.il/Pages/ArtPerson.aspx?PeopleID=1415 עידן כהן], באתר הבמה
* Idan Cohen's [https://www.youtube.com/watch?v=woB3kwaqrB0&t=20s I Capuleti e i Montecci] - Amherst Collage prod
* [http://www.habama.co.il/Pages/Description.aspx?ArticleId=22740&Subj=2&Area=1 ראיון עם עידן כהן - בלט לבובה ממוכנת], באתר הבמה.

== הערות שוליים ==

קטגוריה:רקדנים ישראלים
קטגוריה:כוריאוגרפים ישראלים
קטגוריה:זוכי פרס שרת התרבות
קטגוריה:מזרע: אישים
קטגוריה:ישראלים שנולדו ב-1978